b'\n_START_ARTICLE_\nAleksandar \xc5\xa0tulhofer\n_START_PARAGRAPH_\nAleksandar \xc5\xa0tulhofer (1962.), redoviti profesor, Predstojnik Katedre za seksologiju, Odsjek za sociologiju Filozofskog fakulteta u Zagrebu. Osniva\xc4\x8d seksualne terapije u Hrvatskoj.\n_START_SECTION_\nBiografija\n_START_PARAGRAPH_\n\xc5\xa0tulhoferov otac je bio kirurg a majka predavala u srednjoj \xc5\xa1koli. Njegova baka je bila jako religiozna a roditelji nisu nikada razgovarali s njim o seksualnosti. Prema vlastitim izjavama, klasi\xc4\x8dne sociolo\xc5\xa1ke teme u njegovoj mladosti nisu izazivale veliki entuzijazam.  No to se promijenilo kada je 1991. prvi put posjetio SAD. Dobio je istra\xc5\xbeiva\xc4\x8dku stipendiju na Sveu\xc4\x8dili\xc5\xa1tu Indiana u Bloomingtonu, u sklopu kojeg je i Institut Kinsey, najpoznatija seksolo\xc5\xa1ka institucija na svijetu. Tu je imao pristup velikoj biblioteci pa je danima \xc4\x8ditao i tra\xc5\xbeio nove knjige, te je tako nai\xc5\xa1ao na jednu veliku policu s knjigama o ljudskoj seksualnosti._NEWLINE_ \xe2\x80\x9eBio je to moj susret s idejom da postoji ne\xc5\xa1to kao znanost o seksualnosti. Na\xc5\xa1ao sam ne\xc5\xa1to \xc5\xa1to je bilo zanimljivo, znanstveno legitimno i povezano s mojim posve osobnim interesom za seksualnost kao dimenziju koja ljude razlikuje na fascinantan na\xc4\x8din. A to je podru\xc4\x8dje bilo potpuno nerazvijeno u Hrvatskoj.\xe2\x80\x9c_NEWLINE_Prema njegovom shva\xc4\x87anju, ljubav, brak i seks su razli\xc4\x8diti pojmovi. Razlikuje i pojam "ljubav" od pojma "zaljubljenost":_NEWLINE_ \xe2\x80\x9eLjubav je dimenzija o kojoj je puno te\xc5\xbee govoriti, te\xc5\xbee ju je opisati, za nju treba puno vi\xc5\xa1e vremena da se razvije. A i, vjerojatno, stoga \xc5\xa1to sadr\xc5\xbei neke kontradiktorne elemente. \xc4\x8cini mi se da je intimnost, kao kompleksan odnos izme\xc4\x91u dvoje ljudi koji podrazumijeva uzajamno otvaranje, povjerenje, po\xc5\xa1tovanje, interes za drugoga i njegovu viziju svijeta, na\xc4\x8din na koji mogu najbolje opisati svoje vi\xc4\x91enje ljubavi.\xe2\x80\x9c_NEWLINE_Prema vlastitiom priznanju, najzanimljiviji razgovor je jednom imao nakon predavanja u Isusova\xc4\x8dkoj \xc5\xa1koli s grupom mladih vjernika koji su se trudili po\xc5\xa1tivati tradiciju i ne stupati u spolne odnose prije braka._NEWLINE_Prema njegovoj teoriji, seks ne izaziva ovisnost, pa ljudima koji pate od problema s kontroliranjem seksualnog nagona, tvrdi, poma\xc5\xbee normalna psihoterapija, a nije potreban odlazak u klinike za lije\xc4\x8denje ovisnosti._NEWLINE_\xc5\xa0tulhofer je tako\xc4\x91er pokreta\xc4\x8d seksualne terapije u Hrvatskoj. U istra\xc5\xbeivanju iz 2003. godine, na uzorku tisu\xc4\x87u \xc5\xbeena, navodi kako pote\xc5\xa1ko\xc4\x87e pri postizanju orgazma ima svaka peta \xc5\xbeena u Hrvatskoj, \xc5\xa1to se poklopilo sa svjetskim rezultatima.'